የሰሜን ኮርያ ገዥዎች ደጋግመው አለምን እንደሚያጠፉ በመዛት ይታወቃሉ፡፡ ሰሜን ኮርያ በጋርዮሻውያን ስርወ መንግስት የምትገዛ አገር ነች፡፡ ሰ.ኮርያ አንድ ሚሊዮን ሰራዊት፣ በሌሎች ግምት ደሞ 4 ሚሊዮን አላት የምትባል አገር ስትሆን፣ ገዢዎቿ ህዝቡን በማስራብና በሰፋፊ ማጎርያ ካምፖች በማከማቸት የስታሊን አርአያን የሚከተሉ ናቸው፡፡ የኢራቅ ገዢዎች ሰብአዊ መብት ጥሰትና ሌሎችም ጉዳዮች ተወንጅለው ሰራዊት ተዘምቶ ተወግደዋል፡፡ ከሰ.ኮርያ ጋር ሲነፃፀሩ ኢራቆቹ የመዋእለ ህፃናት ተማሪዎች ነው የሚሆኑት፡፡ ለሰ.ኮርያ ገዢዎች እንኳን ሊነኩ ቀርቶ በአሜሪካ የኒኩለር አቅማቸው እየተገነባላቸው ነው፡፡ በ1994 በክሊንተን አስተዳደር ስር በተደረገ ስምምነት አሜሪካ የሰ.ኮርያን የኒኩሌር ማብሰልሰያን ወደ ቀላል የውሃ ኒኩሌር ማብሰልሰያ ለመቀየር ተስማማታለች፡፡ መንግስት የከፈላቸው ሙያተኞች ይህ የውሃ ኒኩለር ማብሰልሰያ መሳርያ ለመስራት እንደማይሆን ተናግረዋል፡፡ ይህ አባባል የኒኩለር መሳርያ ያለማልማት ስምምነት ፖሊሲ ትምህርት ማእከል በዋሽንግተን ሃላፊ የሆነው ሄነሪ ሶኮልስኪ አይስማማበትም፡፡
